kardosdrur/scandi-wiki huggingface dataset:
Karl Heri Joensen

Karl Heri Joensen (født 11. november 1955 i Klaksvík) er en færøsk bonde og tidligere politiker (SF). Han er uddannet regnskabsfører og gartner. Joensen var kommunalbestyrelsesmedlem i Klaksvíkar kommuna 1985–88 og 1993–2004. I 2004 tabte han kampen om Sjálvstýrisflokkurins enlige mandat med 3 stemmer, og opstillede ikke til valget i 2008. Joensen var kultur- og samfærdselsminister i Jógvan Sundsteins første regering fra 18. januar til 22. juni 1989. Han var senere første suppleant til Lagtinget fra 1990 til 1994, og mødte fast fra 21. oktober 1993, da Asbjørn Joensen afgik ved døden, og valgperioden ud.

Referencer 
Løgtingið 150 – Hátíðarrit, bind 2 (2002), s. 301. (PDF )

Landmænd fra Færøerne
Politikere fra Sjálvstýrisflokkurin
Kulturministre fra Færøerne
Trafikministre fra Færøerne
Lagtingsmedlemmer fra Færøerne
Personer fra Klaksvik
Andrias Petersen

Andrias Petersen (født 8. juni 1947 i Oyndarfjørður, død 10. februar 2019) var en færøsk læge og politiker (JF).

Han tog medicinsk embedseksamen fra Københavns Universitet i 1977 og speciallægeuddannelse indenfor almen medicin i Sverige 1980–1984. Han var kommunelæge i Gøtu kommuna og Leirvíkar kommuna 1985–2009, og er kommunelæge i Eysturkommuna fra 2009.

Petersen var kommunalbestyrelsesmedlem i Gøtu kommuna 1993–2004, social- og sundhedsminister i Edmund Joensens første regering 1994–96 og valgt til Lagtinget fra Eysturoy 2002–2008. Petersen mødte endvidere fast i Lagtinget som suppleant or Jóannes Eidesgaard 2008–11.

Referencer 
Løgtingið 150 – Hátíðarrit, bind 2 (2002), s. 334. (PDF )

Eksterne henvisninger 
Andrias Petersen hos Lagtinget 

Læger fra Færøerne
Politikere fra Javnaðarflokkurin
Lagtingsmedlemmer fra Færøerne
Socialministre fra Færøerne
Sundhedsministre fra Færøerne
Personer fra Østerø
Georg Nørregård

Georg Pedersen Nørregård (24. august 1904, Nørre Vedby - 13. februar 1988) var en dansk historiker, filosof, forfatter og professor.

Nørregård blev født i Nørre Vedby på Nordfalster i en husmandsfamilie. Han fik flere legater og med økonomisk støtte fra borgerne i hjembyen lykkedes det ham at komme til København, hvor han blev cand.mag. i dansk og historie i 1928 med afhandlingen Danmark og Wienerkongressen 1914-15. Han blev herefter ansat ved Instituttet for Historie og Samfundsøkonomi. Han studerede på King's College London fra 1930-1931.

I 1963 blev han udnævnt til professor på Aarhus Universitet. I 1977 publicerede han et tobinds værk om Nykøbing Falster historie.

I januar 1988 udkom hans biografi om den danske forfatter Karl Gjellerup. Kun en måned senere døde Nørregård. Han blev begravet på Nørre Vedby Kirkegård i hjembyen på Falster.

Bibliografi 
 Nørregård, Georg (1948) Danmark og Wienerkongressen 1914-15
 Nørregård, Georg (1954) Freden i Kiel 1814
 Nørregård, Georg (1960) Efterkrigsår i dansk udenrigspolitik, København
 Nørregård, Georg (1964) Gyvernør Edward Carstensens indberetninger fra Guinea 1842-1850
 Nørregård, Georg (1969) Danmark mellem øst og vest 1824-39
 Nørregård, Georg (1969) Farefulde danske Sørejser
 Nørregård, Georg (1974) Christian 8.s udenrigspolitik 1839-48
 
 Nørregård, Georg (1977) Arbejdsforhold indenfor dansk Haandværk og Industri 1857-1899
 Nørregård, Georg (1988) Karl Gjellerup – en biografi, C.A. Reitzel. .

Referencer

Eksterne henvisninger 
 Georg Nørregård på Gravsted.dk

Historikere fra Danmark
Faglitterære forfattere fra Danmark
Alumni fra Københavns Universitet
Professorer fra Aarhus Universitet
Óluva Klettskarð

Óluva Klettskarð (født 24. juni 1965 i Klaksvík) er en færøsk lærer og politiker (T).

Baggrund 
Hun tog bifag i historie og  færøsk sprog og litteratur fra Fróðskaparsetur Føroya i henholdsvis 1991 og 1996. Senere fuldførte hun et hovedfag i historie ved Aarhus Universitet i 2000 og blev dermed  cand.mag.. Klettskarð arbejdede på Studentaskúlin og HF-skeiðið í Eysturoy i skoleåret 1996/1997. Siden 1997 har hun vært adjunkt i historie og færøsk ved Føroya Studentaskúli og HF-skeið i Tórshavn. Hun var formand for skolebestyrelsen ved Skúlan við Ósánna i Klaksvík 2001–08 og bestyrelsesformand i SP/f Leikalund 2004–07.

Familie 
Óluva Klettskarð er mor til fodboldspilleren Páll Klettskarð og kusine til politikeren Sirið Stenberg, som hun afløser i Lagtinget. Stenbergs far og Klettskarðs mor er søskende og kommer fra Porkeri. Efternavnet Klettskarð kommer fra den uddøde bygd Skarð. Lille juleaftensdag 23. december 1913, blev en færøbåd, en áttamannafarer med 7 mand fra bygden overrasket af snestorm, og samtlige voksne mænd i bygden omkom på havet. Óluva Klettskarðs bedsteforældre og oldeforældre var blandt Skarðs sidste beboere. Hendes oldefar omkom i ulykken, hendes farfar, Karl Klettskarð, var 10 år, da ulykken skete.

Politisk karriere 
Klettskarð er medlem af kommunalbestyrelsen i Klaksvík siden 2009. Hun har mødt i kortere perioder på Lagtinget som suppleant 2008-11. Hun blev udnævnt til kulturminister i Jóannes Eidesgaards anden regering den 30. august 2008, men måtte gå af allerede 15. september, da Tjóðveldi trak sig fra regeringssamarbejdet. Klettskarð er formand for Tjóðveldis hovedbestyrelse og medlem af partiets arbejdsudvalg. Ved lagtingsvalget 2015 blev hun ikke valgt, men da hendes parti Tjóðveldi kom i regering, og hendes kusine Sirið Stenberg blev sundheds- og indenrigsminister, fik Klettskarð sæde i Lagtinget suppleant.

Lagtingsudvalg 
2015- Medlem af Velfærdsudvalget
2015- Medlem af kulturudvalget
2015- Medlem af kontroludvalget

Referencer

Eksterne henvisniner 
 Óluva Klettskarð  hos Tjóðveldi

Lærere fra Færøerne
Politikere fra Tjóðveldi
Lagtingsmedlemmer fra Færøerne
Kulturministre fra Færøerne
Personer fra Klaksvik
Finnbogi Arge

Finnbogi Arge (født 6. september 1955 i Tórshavn) er en færøsk forretningsmand og tidligere borgerlige politiker (SB) og (FF).

Efter studentereksamen tog han bifag i færøsk og nordisk sprog og litteratur ved Fróðskaparsetur Føroya i 1977.

Erhvervskarriere 
Arge blev i en ung alder involveret i familiefirmaet P/F Auto Service, der importerede japanske biler til Færøerne. Han blev direktør i virksomheden i 1979 og eneejer i 1985. I 1993 gik firmaet konkurs under den færøske finanskrise, men blev rekonstrueret under navnet P/F Meinhardt Arge samme år. I 2005 solgte Arge sin andel af virksomheden, som igen har taget navnet P/F Auto Service. Arge har også ejet andre firmaer og været bestyrelsesmedlem i en række selskaber, deriblandt Atlantic Airways, Havsbrún, SB Finans og egne foretagender. Han er desuden bestyrelsesformand i fodboldklubben Havnar Bóltfelag.

Politisk karriere 
Arge var valgt til  Lagtinget fra Suðurstreymoy 1990–98. Han var oprindelig valgt for Sambandsflokkurin, men brød i 1995 med partiet i protest mod Edmund Joensens første regerings økonomiske politik og fungerede derefter som partiløs repræsentant. Arge var formand for Lagtingets finansudvalg 1994–95. I 1998 meldte han sig ind i Fólkaflokkurin og blev 1. suppleant til Lagtinget i perioden 1998–2002. Arge var erhvervsminister i Anfinn Kallsbergs første regering 1998–2000, derefter fast mødende suppleant på Lagtinget for Bjarni Djurholm og igen formand for finansudvalget 2000–02.

Referencer 

Erhvervsfolk fra Færøerne
Politikere fra Sambandsflokkurin
Politikere fra Fólkaflokkurin
Lagtingsmedlemmer fra Færøerne
Erhvervsministre fra Færøerne
Personer fra Thorshavn
Hamburg Dungeon

Hamburg Dungeon er et kombineret rædselskabinet, show med skuespillere og forlystelse i den historiske bydel Speicherstadt i Hamburg, hvor den har til huse i samme bygning som en anden seværdighed, Miniatur Wunderland. Hamburg Dungeon blev åbnet 3. maj 2000.

Der tilbydes elleve shows, der skal gengive den "dunkle side" af Hamburgs historie. Blandt temaerne er Hamburgs brand i 1842 og sørøveren Klaus Störtebeker. Yderligere indhold tæller tortur, Inkvisition og den sorte død. Fortalt bliver også sagnet om Klabautermanden. Siden 2012 findes desuden showet Zuchthaus (tugthus). Arbejds- og tugthuset blev åbnet i 1618 ved Binnenalsters bred og ødelagt i branden i 1842. De besøgende bliver inddraget i scenerne.

Siden 2008 ender gennemgangen med et "frit fald". Med et otte meter højt anlæg fra den schweiziske producent ABC Rides bliver de besøgende i to rækker på op til ti personer sendt syv meter ned i mørket med en hastighed på op til ca. 35 km/t. Det vises hvordan forbrydere blev hængt i træer udenfor Hamburgs bymure og rådnede op der. I den øverste del er der en galge, ved hvilken en præst beder en "sidste bøn". I 2014 blev en vandrutsjebane med stormfloden i 1717 som tema erstattet af en ny, der simulerer en smuglertur.

Hamburg Dungeon ejes af Merlin Entertainments Group. Lignende forlystelser tæller Berlin Dungeon, The Amsterdam Dungeon, York Dungeon, London Dungeon, Edinburgh Dungeon og Blackpool Tower Dungeon (i Blackpool Tower).

Eksterne henvisninger 
 Hamburg Dungeon

noter 

Dungeon
Etableret i 2000
Benito Scocozza

Benito Scocozza (født 17. januar 1935, død 28. februar 2020) var en dansk historiker og venstrefløjspolitiker. Han var søn af Francesco Antonio Scocozza, en violinist, dirigent og medlem af Quartetto Scocozza fra Viggiano, og Mary Johanne Augusta Jensen, fra København. Forfatteren Giuseppe Scocozza var hans halvbror.

Scocozza fik studentereksamen fra Niels Steensens Gymnasium og læste derefter på Københavns Universitet, hvor han blev cand.phil. i 1963. I 1969 blev han ansat som lektor samme sted, hvilken han fortsatte som frem til 2001.

Sideløbende var han meget aktiv på den danske venstrefløj. I 1957 blev han valgt til det kommunistiske tidsskrift Clartés bestyrelse. I 1968 var han medstifter af Kommunistisk Forbund Marxister-Leninister, og i 1976 var han med til at stifte Kommunistisk Arbejderparti (KAP). Han var formand for partiet fra 1976-1984, hvorefter han trak sig ud af dansk politik. Siden 1993 var han medlem af Enhedslisten.

Bibliografi 
 Scocozza, Benito (1976): Klassekampen i Danmarks historie: Feudalismen
 Scocozza, Benito (1982): Om historie - en introduktionsbog. København: Hans Reitzels Forlag. 
 Scocozza, Benito (1983): Marxismen og reformismen - Vejen til det socialdemokratiske samfund, KT-forlaget, 
 Grethe Christensen, Karl-Erik Frandsen, Kai Hørby, Benito Scocozza og Alex Wittendorf: Tradition og Kritik. Festskrift til Svend Ellehøj den 8. september 1984, Den Danske Historiske Forening:København 1984 , s. 235-258
 Scocozza, Benito (1988): Christian 4. København: Politiken. 
 "Ved afgrundens rand. 1600-1700" (Gyldendal og Politikens Danmarkshistorie, Bind 8, 1990),
 
 
 
 
 Scocozza, Benito; Jensen, Grethe (2007): Politikens etbinds Danmarkshistorie (6. udgave) København: Politikens Forlag, 
 Scocozza, Benito. (2008). Femten fortællinger fra det gamle Danmark. Gads forlag.

Referencer

Eksterne henvisninger 
 Benito Scocozzas skriver om stort og småt fra Danmarkshistorien anmeldelse af Femten fortællinger fra det gamle Danmark i Politiken
 Fuld bibliografi  på Bibliografi.dk

Historikere fra Danmark
Kommunister fra Danmark
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Danskere i 2000-tallet
Alumni fra Københavns Universitet
Jóan Petur Davidsen

Jóan Petur Davidsen (født 3. november 1890 på Sandur, død 6. december 1972) var en færøsk håndværker, fagforeningsmand og politiker (JF). Han var den første formand for Havnar Arbeiðsmannafelag, stiftet i 1916. Davidsen sad i Lagtinget for Sandoy fra 1936 til sin død som 82 årig i 1972. Han var minister uden portefølje i Andrass Samuelsens regering 1948-50.

Davidsens datter Svava var gift med Tórálvur Mohr Olsen.

Referencer 
 Løgtingið 150 – Hátíðarrit, bind 2 (2002), s. 269. (PDF )

Håndværkere fra Danmark
Fagforeningsfolk fra Færøerne
Politikere fra Javnaðarflokkurin
Lagtingsmedlemmer fra Færøerne
Ministre uden portefølje fra Færøerne
Personer fra Sandø
Cinemataztic

Cinemataztic er debutalbummet fra den danske sangerinde Caroline Henderson, der udkom den 8. august 1995 på RCA og BMG. Albummet var Hendersons første soloalbum efter succesen med popgruppen Ray Dee Ohh, der eksisterede fra 1988–91. Cinemataztic blev produceret i samarbejde med Kasper Winding og Thomas Blachman, og fusionerede pop med trip hop og jazz.

For albummet modtog Caroline Henderson syv priser ved Dansk Grammy 1996 i kategorierne: Årets danske album, Årets danske sangerinde, Årets danske hit ("Made in Europe"), Årets danske pop udgivelse, Årets danske sangskriver, Årets danske producer, og Grøn pris. Cinemataztic solgte 140.000 eksemplarer.

Den 18. september 2015 genudgives albummet i en remasteret udgave i anledningen af 20-års jubilæet. Samtidig udkommer EP'en Ménage à Trois bestående af tre nye sange, der er lavet sammen med Kasper Winding og Thomas Blachman. Om EP'en har Henderson udtalt: "Jeg fik den ide at samle trekløveret bag lyden fra dengang. Nysgerrigheden er den bedste drivkraft, for hvordan lyder man egentlig sammen efter to årtier? Kan man stadig inspirere hinanden?".

Spor 

Noter
 angiver co-producer

Kilder 

Album fra 1995
Popalbum fra Danmark
Ministre uden portefølje fra Færøerne

Ministre uden portefølje fra Færøerne, liste over ministre uden portefølje i på Færøerne i perioden 1948−1959. 

I de tre første færøske regeringer efter indførelsen af hjemmestyret i 1948 havde medlemmerne ikke faste sagsområder (porteføljer), bortset fra lagmanden blev de derfor benævnt ministre uden portefølje, hvoraf den ene også havde titel af vicelagmand. I 1959 indførte lagmand Peter Mohr Dam fagministerier i sin regering, og der har siden ikke været udnævnt ministre uden portefølje på Færøerne.

Ministre uden portefølje 

 
Lister over personer fra Færøerne
Jack Klugman

Jack Klugman (27. april 1922 – 24. december 2012) var en amerikansk film-, tv- og teaterskuespiller. Han var nok bedst kendt for sin rolle i 12 vrede mænd fra 1957.

Filmografi

Film

Tv

Referencer

Eksterne henvisninger 

 
 

Skuespillere fra Pennsylvania
Filmskuespillere fra USA
Tv-skuespillere fra USA
Teaterskuespillere fra USA
Personer fra Philadelphia
Føroya Arbeiðarafelag

Føroya Arbeiðarafelag (FA) er Færøernes største fagforbund.

Føroya Arbeiðarafelag blev stiftet 18. december 1925 på Tvøroyri af lokale arbejder- og fiskerforeninger. Dens første formand var Maurentius Viðstein. Mange af initiativtagerne til Føroya Arbeiðarafelag havde været med til at danne det socialdemokratiske parti Javnaðarflokkurin nogen måneder tidligere, men der har ikke været en lige så nær forbindelse mellem Føroya Arbeiðarafelag og Javnaðarflokkurin, som mellem tilsvarende lønmodtagerorganisationer og socialdemokratiske partier i andre nordiske lande. Dette skyldes blandt andet, at en stor del af de færøske arbejdere og fiskere altid har stemt borgerligt, mens særlig fiskerne også har sympatiseret med venstrefløjspartiet Tjóðveldi. I Tvøroyri har socialdemokraterne dog altid fået mange stemmer, Tvøroyri kaldes Javnaðarflokkurins højborg. Således var det også ved lagtingsvalget 2015, hvor Javnaðarflokkurin fik to mandater valgt, da både borgmesteren, Kristin Michelsen, og viceborgmesteren Bjarni Hammer blev henholdsvis genvalgt og valgt.

I dag har Føroya Arbeiðarafelag over 30 lokalafdelinger med til sammen 5 000 medlemmer.

Formænd 
Ufuldstændig liste
 Georg F. Hansen 2011–d.d.
 Ingeborg Vinther 1980–2011
 Jóhannes Olsen ?–1980
 Maurentius Viðstein 1925–1931

Lokale fagforeninger, der er medlemmer i FA 
 Arbeiðsmannafelagið Beinisvørð, Sumba
 Arbeiðsmannafelagið Framtíðin, Vágur
 Fámjins Arbeiðarafelag, Fámjin
 Haldórsvíkar Sóknar Arbeiðarafelag, Haldórsvík
 Hvannasunds Sóknar Arbeiðarafelag, Norðdepil
 Skopunar Arbeiðsmannafelag, Skopun
 Sandavágs Arbeiðarafelag, Sandavágur
 Arbeiðarafelagið Hæddin, Saltangará
 Vestmanna Arbeiðarafelag, Vestmanna
 Tofta Arbeiðarafelag, Toftir
 Sunda Sóknar Arbeiðarafelag, Oyrarbakki
 Sørvágs Arbeiðarafelag, Sørvágur
 Sjóar Sóknar Arbeiðarafelag
 Sands Arbeiðarafelag, Sandur
 Arbeiðarafelagið Rubbishella, Porkeri
 Oyndafjarðar Arbeiðarafelag, Oyndarfjørður
 Miðvágs Arbeiðarafelag, Miðvágur
 Leirvíkar Arbeiðarafelag, Leirvík
 Kollafjarðar Arbeiðarafelag, Kollafjørður
 Kalsoyar Arbeiðarafelag, Húsar
 Hósvíkar Arbeiðarafelag, Hósvík
 Gøtu Arbeiðarafelag, Gøta
 Fuglafjarðar Arbeiðsmannafelag, Fuglafjørður
 Fuglafjarðar Arbeiðskvinnufelag, Fuglafjørður
 Fiskepigernes Fagforening, Tvøroyri
 Eiðis Arbeiðsmannafelag, Eiði
 Arbeiðsmannafelagið Roynd, Hvalba
 Arbeiðsmannafelagið Klettur, Søldarfjørður
 Arbeiðsmannafelagið Hov, Hov
 Arbeiðskvinnufelagið Vónin, Skopun
 Arbeiðskvinnufelagið Roynd, Hvalba
 Arbeiðskvinnufelagið Fjallbrúður, Vágur
 Arbeiðskvinnufelagið Drósan, Øravík
 Arbeiðarafelagið Lýsing, Skála

Eksterne henvisninger 
 Føroya Arbeiðarafelags websted 
 Samtak.fo

Noter 

Arbeidarafelag
Etableret i 1925
Ole Hasselgaard

Ole Hasselgaard (født 3. april 1967) er en dansk jurist der i  2021 tiltrådte som dommer ved Højesteret.

Ole Hasselgaard blev cand.jur. fra Aarhus Universitet i 1993 og har med enkelte afbrydelser været ansat i Justitsministeriet siden da. I en periode 2005-2006 var han tillige konstitueret landsdommer ved Østre Landsret. Fra 2008 var han afdelingschef i Justitsministeriet. Hasselgaard var rigsadvokat fra 1. maj 2012 hvor han afløste Jørgen Steen Sørensen og frem til og med februar 2018.

Fra 2013 til 2018 var Ole Hasselgaard desuden forligsmand hos Forligsinstitutionen.
I 2021 tiltrådte han som dommer ved Højesteret.

Referencer 

Jurister fra Danmark
Landsdommere fra Danmark
Personer i Kraks Blå Bog
Rigsadvokater fra Danmark
Føroya Fiskimannafelag

Føroya Fiskamannafelag (Færøernes Fiskerforening) er en fagforening for fiskere på Færøerne. Den blev stiftet i 1911, og er dermed Færøernes næstældste fagforening. Símun Pauli úr Konoy og Rasmus Rasmussen blev foreningens første formand og organisationssekretær, selvom begge var lærere og ikke fiskere. Símun Pauli úr Konoy havde hjulpet fiskerne i Gøta med at skrive brev til samtlige andre færøske bygder for at aftale organiseringen af en stiftende generalforsamling. Jákup í Jákupsstovu var senere organisationssekretær for forbundet 1954–1971.

Formænd 
Jan Højgaard 2007–d.d.
Óli Jacobsen 1971–2007
Erlendur Patursson 1969–1971
Erlendur Patursson 1953–1965
Daniel Klein 1940–1953
Símun Pauli úr Konoy 1911–1926

Eksterne henvisninger 
 Føroya Fiskimannafelag 

Fiskimannafelag
Etableret i 1911
Kommunusamskipan Føroya

Kommunufelagasamskipan Føroya forkortet KSF (Færøernes Kommuneforbund) var en interesseorganisation for kommuner på Færøerne. Organisationen blev stiftet den 10. juni 1999 af øernes seks største kommuner: Tórshavn, Klaksvík, Runavík, Tvøroyri, Fuglafjørður og Vágur. Før organisationen blev stiftet, havde de samme seks kommuner samarbejdet under navnet Býarfelagið, dog uden nogen fast struktur. Ved generalforsamlingen i 2007 blev Sandur medlem af KSF.

KSF fusionerede 1. januar 2014 med de små kommuners forening Føroya Kommunufelag  til Kommunufelagið, der har samtlige 30 færøske kommuner som medlemmer.

Formænd 
Jákup Lamhauge 1999–2000
Jógvan Krosslá 2001–2004
Rodmundur Nielsen 2005–2006
Heðin Mortensen 2006–2011
Gunvá við Keldu 2011–2013

Noter 

Organisationer fra Færøerne
Etableret i 1999
Ophørt i 2014
Arbejdsgiverforeninger fra Færøerne
Source Code

Source Code er en fransk-amerikansk science fiction-film fra 2011, instrueret af Duncan Jones og skrevet af Ben Ripley.

Medvirkende 
 Jake Gyllenhaal som Colter Stevens
 Michelle Monaghan som Christina Warren
 Vera Farmiga som Colleen Goodwin
 Jeffrey Wright som Dr. Rutledge
 Michael Arden som Derek Frost
 Russell Peters som Max Denoff
 Scott Bakula som Donald Stevens, Colters far 
 Frédérick De Grandpré	som Sean Fentress 
 Cas Anvar som Hazmi

Referencer

Eksterne henvisninger 
 
 

Amerikanske film fra 2011
Actionfilm fra USA
Science fiction-film fra USA
Thrillerfilm fra USA
Actionfilm fra Frankrig
Science fiction-film fra Frankrig
Thrillerfilm fra Frankrig
Film med tidsrejser
Franske film fra 2011
Værker om bevidsthed
Føroya Kommunufelag

Føroya Kommunufelag forkortet FKF (Færøernes Kommuneforening) var en interesseorganisation for de mindre og mellemstore bygdekommuner på Færøerne. Foreningen organiserede alle de kommuner, der ikke var medlemmer af Kommunusamskipan Føroya (KFS). Det drejede sig i foreningens sidste tid om 23 kommuner. Den 1. januar 2014 slog FKF og KFS sig sammen til  Kommunufelagið, der dermed omfatter alle Færøernes 30 kommuner.

Foreningen drev det fælleskommunale miljøkontor Agenda 21 stovan.

Formænd 
Ufuldstændig liste
 Asbjørn Djurhuus 2008–2014
 Rósa Samuelsen 2005–2008
 Jacob Vestergaard 2001–2003
 Heini O. Heinesen 1983–1985
 Vilhelm Johannesen 1977–1979
 Asbjørn Joensen 1966–1972

Noter

Eksterne henvisninger 
Officielt websted 

Organisationer fra Færøerne
Ophørt i 2014
Arbejdsgiverforeninger fra Færøerne
Føroya Arbeiðsgevarafelag

Føroya Arbeiðsgevarafelag (Færøernes Arbejdsgiverforening) forkortet FAG er Færøernes største hovedorganisation for arbejdsgivere. Organisationen har i dag 484 medlemmer, heraf 186 direkte indmeldte medlemsvirksomheder og 298 virksomheder, der er tilknyttet via de fire landsforeninger, som er tilsluttet organisationen. Medlemskab kan kun tildeles virksomheder, ikke enkeltpersoner.

Mens parterne i fiskerierhvervet var organiseret på landsplan allerede før 1. Verdenskrig, foregik forhandlingerne mellem de øvrige arbejdsgivere og arbejdstagere længe på lokalt plan. Siden stiftelsen i 1943 har Føroya Arbeiðsgevarafelags hovedopgave derfor været at deltage i lønforhandlinger med lønmodtagerorganisationerne. Desuden skal Føroya Arbeiðsgevarafelag påvirke regelværket for arbejdsmarkedet og erhvervslivet samt fremme arbejdsgivernes interesser i øvrigt.

Føroya Arbeiðsgevarafelag står også for driften af Vinnuhúsið i Tórshavn, hvor 16 arbejdslivsorganisationer holder til.

Landsforeninger 
 Føroya Handverksmeistarafelag (Færøernes Håndværksmesterforening)
 Arbeiðsgevarafelagið hjá fíggjarstovnum (Arbejdsgiverforeningen hos finansinstitutionerne)
 Føroya Prentsmiðjufelag (Færøernes Trykkeriforening)
 Reiðarafelagið fyri farmaskip (Rederiforeningen for fragtskibe)

Referencer

Eksterne henvisninger 
 Vinnuhúsið 

Arbejdsgiverforeninger fra Færøerne
Etableret i 1943
Sehestedt

Sehestedt (tysk) eller Sehested (dansk) er en kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Sehestedt ligger nordøst for Bydelstorp ved Kielerkanalen. Kommunens område ligger på begge sider af kanalen og er forbundet med en færgeforbindelse, der som alle broer, tunneller og færger over kanalen, er gratis. Omkring 10 kilometer mod vest løber motorvejen A7/E45.

Historie 
10. december 1813 udkæmpedes slaget ved Sehested ved byen som en del af napoleonskrigene. Danske styrker vandt slaget over styrker fra Preussen, Sverige, Rusland og Storbritannien.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Jernved adelige godsdistrikt
Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde